Jasenina (potok)

Jasenina je potok na Hornej Nitre, v severozápadnej časti okresu Prievidza. Je to ľavostranný prítok Nitrice, má dĺžku 9,9 km a je tokom V. rádu.

Preteká Strážovskými vrchmi, pramení v podcelku Zliechovská hornatina, na severozápadnom výbežku vrchu Miklovské (), v nadmorskej výške okolo  Sprvu tečie juhozápadným smerom, priberajúc menšie prítoky. Onedlho priberá významný pravostranný prítok spod Ubočky (), ďalší pravostranný prítok spod Vysokej () a významný ľavostranný z Kohútovej doliny. Stáča sa na juhozápad a preteká obcou Gápel. Ďalej priberá dva ľavostranné prítoky z oblasti osady Cobrial a významný Zliechovský potok sprava. Nasledujú pravostranný prítok spod Suchého vrchu (), ľavostranný spod Čavojského vrchu () a sprava najvýznamnejší Slávikovský potok. Jasenina sa potom stáča na juh, výrazne sa vlní, zľava priberá ešte tri prítoky: spod Čavojského vrchu, potok Šindeliarska a prítok spod Temešskej skaly (). Pred ústím sa rozvetvuje na dve ramená a pri osade Klin ústi v nadmorskej výške okolo  do Nitrice.

 Referencie 

Kategória:Potoky na Slovensku
Kategória:Povodie Nitry
Kategória:Vodné toky v okrese Prievidza